- मध्य प्रदेश
- भारत
- दुनिया
- पॉलिटिक्स
- व्यापार
- मनोरंजन
- खेल
- लाइफस्टाइल
- क्राइम एक्सप्रेस
बंडा, सागर : मध्यप्रदेश के सागर में दहलाने वाली घटना हो गई। जिले की बंडा तहसील के ग्राम पिपरिया चौदा में एक महिला अपने घर में फांसी के फंदे पर लटकी मिली
राज एक्सप्रेस। मध्यप्रदेश के सागर में दहलाने वाली घटना हो गई। जिले की बंडा तहसील के ग्राम पिपरिया चौदा में एक महिला अपने घर में फांसी के फंदे पर लटकी मिली, वहीं उसके तीन बच्चों के शव जमीन पर पड़े हुए थे। जिनकी उम्र 1 वर्ष, ढाई वर्ष और पांच वर्ष बताई जा रही है। जिनमें दो बेटा और एक बेटी है। फांसी के तीन फंदे बनाये गये थे। जिसे देखकर लग रहा था कि महिला ने तीन बच्चों का फंदे से गल घोटकर मार डाला और बाद में स्वयं भी फांसी के फंदे पर लटक गई।
सोमवार की सुबह करीब 12 बजे तब सनसनी फैल गई जब लोगों को पता चला कि घर में कुंती लोधी उम्र 22 वर्ष और तीन बच्चों के शव संदिग्ध अवस्था में है। ग्रामीणों के अनुसार घर के सदस्य महिला का ससुर, पति, जेठ और जेठ की पत्नी खेत पर गये थे। जब कुंती लोधी रोज की तरह खेत पर भोजन लेकर नहीं पहुंची तो इसकी जानकारी लेने जब घर पहुंचे। वहां कुंती और तीन बच्चों के शव मिले। यह खबर आग की तरह पूरे में फैल गई।